Propastop

Propastop on Eesti-vastase propaganda paljastamisega tegelev blogi, mille sisu loovad Kaitseliidu vabatahtlikud.Propastop. Vaadatud 28.10.2019. Sisu luuakse lisaks eesti keelele ka vene keeles, inglise keeles ja saksa keeles.

Eesmärk ja tegevus
Blogi eesmärk on aidata kaasa Eesti turvalisusele inforuumis, tuues esile meedias Eesti kohta levitatavad valed, kallutatud teabe ja desinformatsiooni. Leitud libauudistele teostatakse faktikontroll.Mis on Propastop?. 20.02.2016. Vaadatud 28.10.2019.

Kuigi valdavalt kajastab veebileht Venemaaga seotud teavet, avalikustab Propastop vajadusel ka teisi riike või organisatsioone, mis soovivad Eestis toimuvat mõjutada.

Sisu levitatakse lisaks kodulehele muuhulgas ka Facebookis, Twitteris ja ajalehe Postimees arvamuslugude rubriigi kaudu.

Propamon
2018. aastal käivitas Propastop monitooringuroboti ehk boti Propamon. Propamon otsib Venemaa meediakanalitest Eestiga seotud uudiseid, kasutades selleks meediakanalite RSS-i ja Twitteri vooge (neid vooge mittekasutatavate kanalite artikleid ei kajastata).Propamon: uus robot propaganda otsimiseks. 09.04.2018. Vaadatud 28.10.2019.

Rahvaalgatus
2019. aastal algatas Propastop rahvaalgatuse nimega "Vaenulike propagandakanalite tegevuse reguleerimine Eestis". Selle eesmärk on töötada välja õigusraamistik domeeni .ee kasutamiseks selliste teiste riikide poolt toetatud veebilehtede jaoks, mis õhutavad ühiskonnas konflikte, mis edastavad Eesti kohta kallutatud või lõhestavat teavet või mis levitavad vaenulikku propagandat.Vaenulike propagandakanalite tegevuse reguleerimine Eestis - Rahvaalgatus. Vaadatud 28.10.2019.

Vaata ka
 Propaganda
 Libauudis

Viited

Kategooria:Poliitiline kommunikatsioon
Kategooria:Propaganda
Kategooria:Ajakirjandus